નવી દિલ્હી : લોકસભામાં આજે પ્રશ્નકાળ દરમિયાન દુષ્કાળ મુદ્દે પક્ષ અને વિપક્ષની વચ્ચે શબ્દબાણ ચાલ્યા હતા. આ દરમિયાન કૃષીમંત્રી રાધામોહન સિંહે આરોપ લગાવ્યો કે સંપ્રગ શાસન દરમિયાન મહારાષ્ટ્રમાં સિંચાઇ યોજનાઓમાં નાણાની લહાણી થઇ છે જેનું સત્ય સામે આવવું જોઇએ. પ્રશ્નકાળ દરમિયન ઉઠેલા સવાલોનાં જવાબો આપતા કેન્દ્રીયમંત્રીએ આ પ્રકારનું નિવેદન આપ્યું હતું. શિવસેનાનાં એક સભ્ય દ્વારા પુછવામાં આવ્યું કે શું મરાઠાવાડાનાં દુષ્કાળગ્રસ્ત વિસ્તારોને રાહત આપવામાં આવશે.